Børta

Børta er en elv på Lierfoss i Aurskog-Høland kommune i Akershus. Den renner fra Foss ved Nordre Mangen vei og ned til samløp med Lierelva ved Søndre Haneborg. Børta er 3,9 kilometer lang, hvorav Gørrelva utgjør 1,8 kilometer.

Elva starter der hvor Dalsbekken og Børtas hovedtilløpselv Kvisla opprinnelig hadde sitt samløp, like vest for gården Foss. Men siden Kvisla ble ledet bort fra samløpet og inn i en kanal kalt Fløyterenna, som går parallelt med Børta, munner den nå ut i Børta rundt en kilometer lenger sør. Den øvre delen av Børta har nå derfor bare vannføringen fra Dalsbekken igjen.

Børta er det opprinnelige navnet på hele elva ned til samløpet med Lierelva, men den kanaliserte strekningen fra Dyrrudtjern til munningen kalles nå vanligvis Gørrelva. Børtas opprinnelige løp er enkelte steder synlig ved siden av kanalen, spesielt i øvre del.

 Se også 
 Liste over elver i Akershus

 Referanser 
Akershus amt nr 32: Kart over Agerhus Amt. Revidert 1901  (Kart fra 1901 som viser Børta som navn på hele elva.)

Rektangelkart 15C Fet, 1958  (Kartet viser Børta og Kvislas opprinnelige/naturlige løp. Elvene er ikke navngitt, men ligger oppe i høyre kant av kartet, nord for Bjørkelangen og Liermosen.)

Kategori:Elver i Aurskog-Høland
Kategori:Haldenvassdraget